كيشا (Keisha) (25 اكتوبر 1966 -) ممثلة بورنوجرافية امريكية ، اسمها الحقيقى راكيل رينيه ريوس (Raquel Rene Rios) وأسرتها من اصول مكسيكية وإسبانية وبريطانية وسويدية ومن الهنود الحمر . اتولدت كيشا يوم 25 اكتوبر 1966 فى مدينة لوس انجليس فى ولاية كاليفورنيا الامريكية ، وهى كانت طالبة فى المدرسة الثانوية بحى ويستشيستر فى مدينة لوس انجليس وخلصت دراستها سنة 1984 ، وبعد كده اشتغلت سكرتيرة فى مكتب محامى . لكنها وبسبب إحساسها المتزايد بجمالها وإثارتها سابت الشغل ده ، واشتغلت فى مكتب متخصص فى ممارسة الجنس عن طريق الكلام فى التليفون مع العميل . فى شهر فبراير 1986 كيشا أسست شركة لممارسة الجنس فى التليفون ، ومن خلال شركتها دى اتصلت بمنظمة XRCO المتخصصة فى صناعة الجنس عن طريق السينما وصاحبة الجوايز السنوية لكل عناصرها ، واللى شجعتها على الدخول فى مجال البورنوجرافيا . فى شهر مارس 1986 مثلت كيشا اول فيلم بورنوجرافى ليها وكان فيلم Reckless Passion وده كان بالصدفة لأن بطلة الفيلم اعتذرت فى اخر لحظة قبل التصوير واختاروها هى علشان تحل محلها . فى شهر يناير 1987 اشتغلت كيشا رقاصة استربتيز بجانب شغلها فى مجال البورنوجرافيا ، وقدمت عروض الاستربتيز فى كباريهات مختلفة على مستوى امريكا كلها باعتبارها رقاصة متميزة .